Γκούσταφ Άντλερφελτ

Ο Γκούσταφ Άντλερφελτ (Gustaf Adlerfelt, 1671 – 28 Ιουνίου 1709)Svenskt biografiskt handlexikon (στη σουηδική γλώσσα) ήταν Σουηδός ιστορικός, που γεννήθηκε κοντά στη Στοκχόλμη και διακρίθηκε στη στρατιωτική ιστορία. Αδελφός του ήταν ο συνταγματάρχης Περ Άντλερφελτ (1680-1743).

Ο Γκούσταφ Άντλερφελτ διορίσθηκε από τον βασιλέα Κάρολο ΙΒ΄ «κύριος της αυλής» και στη συνέχεια συνόδευσε τον Κάρολο σε όλες τις στρατιωτικές εκστρατείες του, γράφοντας ένα στρατιωτικό ημερολόγιο κατά τη διάρκειά τους. Εξαιτίας αυτής της συμμετοχής του σε πολεμικές εκστρατείες, ο Άντλερφελτ σκοτώθηκε σε ηλικία 38 ετών από βλήμα κανονιού στη Μάχη της Πολτάβας.

Οι συγγραφές του Άντλερφελτ εκδόθηκαν σε βιβλίο από τον γιο του το 1740 με τον τίτλο Στρατιωτική ιστορία του Καρόλου του ΙΒ΄. Ο ίδιος γιος μετέφρασε αυτό το έργο στη γαλλική γλώσσα.

Παραπομπές

Πηγές
 Το λήμμα «Άντλερφελτ Γουσταύος» στη Νέα Ελληνική Εγκυκλοπαίδεια «Χάρη Πάτση», τόμος 6, σελ. 132

Κατηγορία:Σουηδοί ιστορικοί
Κατηγορία:Στρατιωτικοί ιστορικοί